SEBUAH SIRI ASLI NETFLIX
Sepuluh tahun selepas melancarkan kempen berdarah untuk menguasai wilayah sendiri,
hulubalang samurai berkuasa, Oda Nobunaga, telah merampas sebahagian besar Jepun,
termasuk ibu negaranya, Kyoto.
Kini, didorong oleh cita-cita menggunung,
dia ingin menghancurkan puak berkuasa yang masih menentang pemerintahannya.
Dan buat kali pertama dalam lebih satu abad,
menyatukan seluruh Jepun di bawah satu sepanduk.
Tapi kekejaman Nobunaga yang luar biasa menyebabkan kemarahan yang meluas.
Di seluruh negara, musuh yang berkuasa kini merancang kematiannya.
JEPUN 1568
Nobunaga ialah pakar di medan perang.
Tapi di Kyoto, dia mula nampak potensi untuk meraih kuasa.
Ini menyebabkan kebencian berpanjangan di kalangan pesaing Nobunaga.
Mereka tahu Nobunaga mahu membolot kuasa.
Ini bermakna pemerintahan Nobunaga di Jepun Tengah dikelilingi oleh musuh,
yang meskipun berbeza latar belakang,
mereka disatukan oleh kebencian dan risau tentang kawalannya yang makin meluas.
Jika Nobunaga mahu menyatukan kuasanya di Jepun,
dia perlu pilih untuk hapuskan atau bekerjasama dengan semua kuasa lain.
Dan institusi Buddha, kuil-kuil besar…
serta dua mazhab Buddha populis adalah ancaman terbesar baginya.
Rahmat Buddha kepada kita…
Pertubuhan Buddha adalah halangan besar dalam laluan Nobunaga.
Inilah institusi yang amat berkait rapat dengan lanskap politik negara itu
dan sering menggunakan pengaruh politik mereka.
Fahaman Buddha telah lama wujud di Jepun,
dan ia tiba di Jepun sebelum negara itu terbentuk
dalam erti kata negara birokrasi berpusat.
Konsepnya ialah kuil yang besar ini wujud untuk melakukan ritual dan upacara
yang akan melindungi Jepun daripada pencerobohan, penyakit dan kesusahan.
Ini adalah pertahanan ketuhanan terhadap sebarang ancaman luar atau dalaman.
Institusi Buddha selalunya lengkap bersenjata seperti para hulubalang.
Mereka sanggup berlawan hingga mati.
Mereka tak gentar,
dan mereka tahu kemenangan dalam perang akan menjamin syurga.
Mereka adalah institusi besar yang mempunyai kekuatan tentera
untuk menghalang dominasi Nobunaga ke atas Jepun Tengah.
Kamu panggil?
Hapuskan semua parasit ini!
Mitsuhide!
Pergi sekarang!
Ya, tuan.
Institusi Buddha yang besar itu
bukan satu-satunya ancaman yang ada, malah bukan ancaman utama
dari… mari kita namakannya, pihak Buddha.
Ada juga sekta militan Buddha yang baru berkembang
bernama Ikkō-ikki…
yang merupakan komuniti penganut yang merebak ke seluruh negara.
Ikkō-ikki menarik minat para petani dan pekerja rencam,
kerana ia menggunakan formula mudah dalam pengampunan,
iaitu mengakui kepercayaan kepada Buddha.
Ia amat berkuasa di negara yang masih dilanda kemiskinan, kebuluran dan perang.
Ikko menyatukan orang ramai yang berbeza status sosial
untuk pertahankan tempat ibadat dan komuniti secara kolektif.
Pedagang, penduduk kampung, sami, semua orang boleh bersatu di bawah
satu kepercayaan untuk halau pemerintahan daimyo dari tanah mereka.
Pada akhir tahun 1500-an, Ikkō-ikki mempunyai rangkaian di seluruh Jepun.
Mereka bina kubu kuil yang besar…
dan mereka bangkit hampir di semua wilayah.
Mereka ada tentera sami dan petani.
Mereka taat pada kuasa yang lebih tinggi. Mereka enggan jadi orang bawahan
mana-mana ketua daimyo berkuasa, termasuk Oda Nobunaga.
Oda Nobunaga…
menyeksa orang kita.
Perbuatannya seperti syaitan.
Kita mesti lupakan imej bahawa sami Buddha adalah orang aman
yang habiskan hidup dengan berdoa.
Mereka tentera musuh yang menggerunkan.
Jika Nobunaga tak ambil iktibar dari Ikkō-ikki,
dan dia merasakan mereka mengancam kekuasaannya
dan benarkan pemberontakan berlaku di seluruh negara
di tempat-tempat strategik yang dia mahu kawal,
maka dia perlu musnahkan mereka.
Ketika Nobunaga menentang Ikkō-ikki, dia sasarkan untuk membasmi ia sepenuhnya
dan membunuh sesiapa saja yang menghalangnya.
Ogos, 1570.
Nobunaga bergerak untuk musnahkan Ikkō-ikki buat selamanya.
Selepas menghancurkan beberapa kubu mereka,
dia memutuskan untuk menyerang pusat fahaman Buddha di Jepun.
Kompleks kuil Enryaku-ji.
Ia keputusan yang akan membahayakan segala yang telah dia usahakan.
Kita sebagai penganut Buddha tak boleh benarkan ini berlaku.
Kita tak boleh biarkan tindakannya.
Enryaku-ji adalah kompleks Buddha paling berpengaruh di Jepun,
dan berabad-abad lamanya, ia ada kuasa politik setanding
dengan beberapa ketua puak di Jepun dan berhubungan rapat dengan istana.
Walaupun membunuh bermakna mengingkari ajaran Buddha…
Satu perkara yang menimbulkan kemarahan Nobunaga,
yang sangat anti-Buddha,
ialah para sami ini telah melindungi musuh-musuhnya yang melarikan diri.
Bukan itu saja, ia sangat dekat dengan Kyoto,
ia dapat melihat seluruh bandar itu,
dan ini adalah ancaman strategik untuk kelangsungan hidup Nobunaga.
Jadi dia buat keputusan paling bersejarah dalam kerjayanya.
Dia akan menyerang dan menghancurkan
biara terbesar di Jepun, iaitu Enryaku-ji.
Pada September 1571,
Nobunaga mengumpulkan tentera yang saiznya sesuai untuk pertempuran besar
menentang musuh yang serius.
Kemaraan Nobunaga ke arah Enryaku-ji menyebabkan ramai orang awam
berundur ke puncak gunung,
ke puncak Gunung Hiei, tempat terletaknya kompleks biara Enryaku-ji.
Nobunaga arahkan tenteranya mara dalam barisan ke tepi gunung,
dan bunuh sesiapa saja yang mereka jumpa…
dan bakar sebarang bangunan.
Sepanjang peperangan Sengoku, kekejaman berlaku di semua pihak,
tapi Enryaku-ji membawanya ke tahap yang berbeza.
Ada sumber menggambarkan askar Nobunaga ibarat haiwan liar.
Semua askar Nobunaga telah tiba di puncak, dan di tengah kuil itu sendiri.
Ketika mereka menghampiri, mereka beri kata dua kepada Enryaku-ji.
Sama ada tunjukkan kesetiaan kepadanya,
atau menentangnya dan dimusnahkan.
Mereka pilih yang kedua.
Kuil itu dibakar hingga jadi abu,
dan penduduk Kyoto boleh melihat di langit timur dan nampak ia menyala
akibat api marak di biara Buddha paling terkenal di Jepun.
Askar Nobunaga memburu sesiapa saja yang terlepas dari kebakaran besar itu.
- Ibu tak apa-apa? - Lari.
Ibu! Lari.
Ibu!
Ini serangan tanpa belas ihsan yang mana tiada sami, wanita atau anak kecil…
yang terlepas dari serangan itu.
Nobunaga mengarahkan setiap wanita mahupun kanak-kanak,
dipancung kepalanya,
sedangkan askarnya sendiri tak sanggup untuk melihatnya.
Dikatakan 20,000 orang maut
akibat kezaliman dan kekejaman yang dahsyat ini.
Malah ia menjijikkan beberapa jeneralnya yang paling setia.
Akechi Mitsuhide, seorang penganut Buddha yang taat,
sejak daripada itu
mula meragui kebolehan Nobunaga untuk memerintah.
Jelas wujud sesuatu yang tak dapat dibendung dalam diri Nobunaga.
Tiada daimyo yang mengelak menggunakan kekerasan, tapi Nobunaga nampak seronok.
Pembunuhan beramai-ramai ini mutlak.
Dikatakan ada sungai darah yang mengalir ke lereng gunung,
dan pastinya ini satu mesej. Ia mesej kepada puak Buddha lain.
Ia juga mesej kepada daimyo lain bahawa Nobunaga tidak akur pada sempadan.
Lelaki ini, yang buat pertama kalinya,
berpotensi untuk menyatukan sekurang-kurangnya wilayah tengah Jepun
akan lakukannya secara pertumpahan darah dan tujahan pedang.
Namun, kemusnahan Enryaku-ji akan kembali menghantuinya.
Pertumpahan darah berterusan apabila Nobunaga menyerang lebih banyak kubu,
dan membunuh lebih ramai penganut Buddha.
Tindakan ini membangkitkan kemarahan para hulubalang lain, iaitu daimyo,
dan Nobunaga menjurus ke arah percanggahan.
dengan musuh yang paling berkuasa dan menggerunkan.
Bukan hanya pertubuhan Buddha
yang terkejut dengan tindakan Nobunaga di Gunung Hiei.
Ramai daimyo kini mula yakin bahawa
Nobunaga adalah pemerintah zalim yang perlu digulingkan.
Namun, hanya beberapa orang yang ada sumber untuk berbuat begitu.
Salah seorangnya mampu,
dan namanya Takeda Shingen.
Takeda Shingen ialah daimyo dari Wilayah Kai di Jepun Tengah.
Dia dikenali sebagai komander tentera yang garang.
Dia terkenal dengan gelaran Harimau Kai,
dan dia antara orang yang terakhir yang mempunyai kedudukan
untuk menyekat kemaraan Nobunaga ke seluruh Jepun.
Reputasinya amat rumit.
Dari satu sudut, dia seorang yang amat ganas.
Hukuman bagi jenayah tertentu adalah rebus hidup-hidup.
Pada masa sama, dia seorang sami Buddha yang ditahbiskan.
Slogan yang berkaitan dengannya merujuk kepada salah satu
pujangga Buddha, "Di bawah syurga, hanya saya yang layak dihormati,"
dan Shingen mengubahsuainya. "Hanya saya yang layak ditakuti."
Daimyo lain mengakui Takeda Shingen adalah ancaman yang amat penting
dan dia merupakan ketua tentera yang menggerunkan.
Apa yang berlaku ialah
Shingen tahu Nobunaga adalah ancaman besar dan sebaliknya.
Selepas kemusnahan Enryaku-ji,
Takeda Shingen memutuskan bahawa dia perlu menyerang Nobunaga.
Dia mulakan dengan percubaan menghapuskan
sekutu Nobunaga, Tokugawa Ieyasu.
Ieyasu berkhidmat untuk Nobunaga sejak Peperangan Okehazama
dan kini antara jeneral dan penasihatnya yang paling dipercayai.
Tapi tanah Ieyasu terletak di timur Nobunaga
dan selatan Shingen, jadi dia di antara mereka berdua.
Kini, Shingen akan serang Ieyasu dahulu dan kemudian menyerang Nobunaga.
Inilah langkah pertama untuk pencerobohan menuju ke Kyoto
untuk singkirkan Nobunaga dari Kyoto itu sendiri,
supaya Shingen boleh menjadi pembesar baru Kota Diraja.
Ini situasi yang berbahaya bagi Ieyasu,
kerana ketika ini dia tahu askar musuh lebih ramai,
dia berdepan jeneral yang menggerunkan.
Tapi dia ada satu kelebihan, iaitu hubungannya dengan Oda Nobunaga.
Dia boleh hubungi sekutu kuatnya dan minta bantuan.
Tapi Nobunaga ketika itu terbabit dalam peperangan
di Jepun Tengah menentang pertubuhan Buddha.
Kebanyakan tenteranya sibuk dengan hal lain.
Dia hantar pasukan kecil iaitu 3,000 orang komander bawahan untuk membantu Ieyasu.
Ini pertaruhan berbahaya bagi Nobunaga.
Jika Ieyasu tumbang, wilayah Nobunaga sendiri iaitu Owari,
mungkin sasaran seterusnya.
Tapi ia satu pertaruhan yang saya rasa dia perlu buat.
Terlalu banyak peperangan lain.
Kini, Takeda Shingen ada sekitar 35,000 orang askar.
Ieyasu ada sekitar 8,000 orang askar…
Kita bersemuka dengan mereka di padang.
Kita lawan Takeda dan musnahkan mereka! Tiada kelemahan!
Namun, dia masih mahu bertemu Shingen di padang.
Sebab utama dia pilih untuk lakukannya
adalah kerana dia yakin, kekuatan perlu ditunjukkan demi negeri lindungannya.
Kesetiaan seorang samurai ketika ini ibarat jalan dua hala.
Mereka setia kepada pemenang yang boleh lindungi mereka.
Sedangkan pembesar yang tak mampu lindungi wilayahnya daripada dirompak tentera lain,
layakkah dia diikuti?
JEPUN 1573
25 Januari, 1573.
Ieyasu tak mengendahkan arahan komandernya untuk berundur.
Dia kerah askarnya bersemuka dengan Shingen.
Nisbah musuh ialah tiga kepada satu. Pun begitu, Ieyasu menyerang.
Dalam beberapa jam, taktik dan bilangan askar Shingen yang lebih hebat
memusnahkan tentera Ieyasu.
Hampir gila dek hiba,
Ieyasu terus bertarung dan terpaksa diheret ke tempat selamat.
Ini satu kekalahan yang menundukkan Tokugawa Ieyasu.
Dia cuba menentang tentera yang lebih kuat,
seperti mana sekutunya, Nobunaga pernah lakukan, namun tewas mutlak.
Kekalahan itu sangat melemahkan Ieyasu, di samping hakikat yang tahun depannya,
tentera Takeda kembali
dan merampas beberapa istananya, dan dia tak mampu menghalangnya.
Dia langsung tak kerahkan tenteranya.
Takeda Shingen benar-benar menjerut Ieyasu,
dan jika dia benar-benar mahu menumpaskannya, dia boleh.
Tapi pada awal dekad itu,
di tengah-tengah kejayaan hebat yang sedang Shingen nikmati, dia meninggal.
Ramai bersetuju dia meninggal akibat kanser hati.
Pengakhirannya yang mendadak bagi seorang hulubalang yang terbilang.
Sebelum kematiannya, dia arahkan pengikut seniornya
agar merahsiakannya selama tiga tahun…
supaya pewarisnya, Takeda Katsuyori, dapat menggabungkan kuasanya di Kai
dan pengikut bawahannya, sebelum memulakan sebarang operasi.
Takeda Katsuyori ialah jeneral yang handal.
Dia bertarung dengan berani dalam peperangan.
Masalah terbesarnya ialah mendapatkan sokongan jeneral senior ayahnya.
Mereka adalah pengawal lama Shingen, yang bersama sepanjang hidupnya.
Dia bersaing rapat dengan kenangan ayahnya.
Ayahnya ialah seorang yang amat berpengaruh.
Tak semua pengikut ayahnya mempercayainya. Ibu Katsuyori ialah
salah seorang daripada wanita yang Shingen paksa menjadi gundik.
Jadi, ramai pengikut Takeda tak percayakan Katsuyori.
Mereka fikir, "Dia anak luar nikah.
Dia anak hasil dari hubungan luar nikah
dan ada kemungkinan dia tak setia kepada perjuangannya.
Ketika Takeda Katsuyori cuba menjadi ketua puak Takeda…
dia terima surat tak dijangka, tapi menggembirakan.
Surat itu datang daripada isteri musuh terhebatnya, Tokugawa Ieyasu.
Dan ia seperti sukar untuk dipercayai.
Cik Puan Tsukiyama menghantar surat secara rahsia
kepada ketua musuh Ieyasu, iaitu Takeda Katsuyori.
Cik Puan Tsukiyama dan Tokugawa Ieyasu berkahwin ketika mereka kecil,
sekitar umur 14 atau 15 tahun.
Ia perkahwinan yang diatur untuk berdamai.
Oleh kerana ini perkahwinan yang diatur,
hubungan mereka tak pernah baik.
Mereka hidup bersama selama 13 tahun dan mereka ada anak lelaki.
Cik Puan Tsukiyama sangat sombong, cemburu, ganas,
panas baran, dan sukar didekati.
Ieyasu mula mengambil gundik, kemudian gundiknya bertambah.
Ieyasu semestinya lebih suka bersama dengan gundik-gundiknya.
Semua lelaki berkuasa pada zaman itu mempunyai gundik,
tapi kita tahu Cik Puan Tsukiyama bersifat cemburu,
jadi, barangkali dia cemburu
kerana Ieyasu mempunyai sekitar 19 ke 20 orang gundik.
Jadi, dia merasakan, situasinya tidak adil.
Dalam surat itu, dia kata dia sanggup khianati Ieyasu dan Oda Nobunaga,
dan sebagai pertukaran…
bolehkah Katsuyori beri perlindungan dan tanah kepada anaknya
dan bolehkah dia diberikan seorang suami dari kalangan jeneral Katsuyori?
Jadi Katsuyori mungkin fikir, "Inilah peluang untuk hapuskan Ieyasu."
Ini akan mengukuhkan kedudukannya sebagai ketua keluarga Takeda yang baru.
Ia juga akan membantunya mendapatkan sokongan padu daripada pengikutnya.
Takeda Katsuyori menjawab dan berkata, "Tiada masalah."
Dia namakan jeneral yang akan dikahwinkan dengannya.
Katsuyori tak tunggu tiga tahun seperti arahan ayahnya,
sebaliknya dia bertindak lebih awal.
Ini akan membawa kepada pertembungan paling ikonik pada zaman Sengoku.
Pada tahun 1575, Katsuyori membawa tenteranya dan mengikut laluan yang sama
seperti ayahnya beberapa tahun dahulu.
Bagi Ieyasu, sekali lagi, ini adalah pencerobohan ke atas kawasannya.
Tokugawa Ieyasu sedar akan ancaman itu
kerana dia menerima utusan yang memperincikan saiz askar Takeda,
iaitu sekitar 15,000 orang askar.
Jika dia tak dapat halang mereka,
mereka mungkin akan menghapuskannya sepenuhnya.
Ieyasu melihat situasi itu sebagai serius.
Dan dia segera hantar mesej kepada Nobunaga.
Ieyasu adalah sekutu yang kuat dan setia sepanjang hubungan mereka bersama.
Dia pernah berlawan dalam peperangan di samping Nobunaga,
dan ada kalanya, selamatkan Nobunaga.
Dia beritahu Nobunaga…
"Saya dah buat semua ini untuk kamu…
jika kamu tak hantar bantuan, saya akan bertukar pihak.
Dan bersama-sama Katsuyori, kami akan serang tanah kamu,
rampas istana kamu dan kami akan tumpaskan kamu."
Perkara yang dinyatakan kepada Nobunaga adalah agak drastik.
Jika Nobunaga tewas,
boleh dikatakan ia adalah kekalahan paling serius
yang pernah dia alami hingga setakat ini.
Ia juga bermakna sebarang perluasan ke timur akan terhenti sepenuhnya.
Nobunaga juga bergantung kepada aura ketakutan ini, aura kebal ini.
Jika dia mula mendapat reputasi sebagai lelaki yang boleh dikalahkan,
ia boleh menjadi titik tolak bagi penentangan pemerintahannya.
Ieyasu betul dan Nobunaga juga tahu.
Dia hantar surat yang menjanjikan sokongan berserta sejumlah emas,
mengumpulkan angkatan tenteranya dan pergi bertemu Ieyasu.
JEPUN 1575
Jun, 1575.
Nobunaga dan Ieyasu bergabung tenaga
dan mereka mara bersama untuk berdepan Katsuyori.
Tentera Nobunaga dan Ieyasu berhenti di Dataran Shitaragahara,
beberapa batu dari tempat Katsuyori dan tenteranya kini berkhemah.
Kini, pada malam pertarungan,
Nobunaga mula melaksanakan rancangan berani
yang dia harap akan membantunya menewaskan tentera yang paling menggerunkan.
Salah satu perkara menarik tentang Oda Nobunaga ialah,
senang kata, dia akan kaji dahulu. Dia bersiap sedia sebelum berlawan.
Dari segi ketenteraan, puak Takeda terkenal dengan kelajuan mereka
dalam mengatur semula tentera mereka.
Jika dibiarkan, mereka boleh gerakkan tentera mereka dengan cepat, ini sesuatu
yang membahayakan jika tak bersedia menghadapinya di medan perang.
Untuk cuba mematahkan serangan itu, Nobunaga membina pagar kubu
yang dia harap akan memperlahankan musuh.
Halangan-halangan ini diletak supaya apabila Takeda mara ke hadapan,
pergerakan mereka akan terganggu.
Tujuannya adalah untuk mengumpan Takeda ke dalam zon membunuh.
Sebaik di situ, halangan ini akan mengganggu pergerakan mereka.
Di situlah penembak Oda dan Tokugawa akan jalankan tugas mereka.
Namun, salah satu kelemahan besar senapang lantak di zaman ini
ialah masa mengisi semula peluru adalah terlalu lama,
dan menurut keterangan tradisi,
Nobunaga mencipta satu teknik hebat untuk mengurangkan tempoh isian semula itu,
iaitu tiga tembakan serentak.
Terdapat unit arquebus yang digabungkan dengan dua atau tiga pemanah.
Sementara arquebus diisi semula,
pemanah boleh melindungi mereka ketika masa henti itu.
Dek kerana tembakan berperingkat itu, maka terhasillah kesan tembakan berputar.
Dan di belakang penembak Nobunaga,
terdapat askar yang memegang tombak untuk menumbangkan penunggang kuda,
yang kemudiannya boleh diserang dengan pedang atau lembing.
Tentera Oda sudah tiba. Jika kita serang dari arah ini, kita boleh menang.
Taktik tipikal Takeda
adalah untuk cuba menggerakkan lawan mereka,
kepung dan tewaskan mereka dari semua arah.
Katsuyori yakin dia boleh memenangi pertempuran ini, begitu juga pengikutnya.
Mereka pernah berdepan dengan Tokugawa dan memperolehi kemenangan hebat.
Pada malam pertempuran,
masih boleh dikatakan, apa saja boleh berlaku.
Kekalahan mungkin merosakkan imej Nobunaga di sekitar Jepun.
Dia ada ramai musuh menjelang pertengahan 1570-an.
jika dia tewas, ia boleh jadi titik tolak bagi penentangan pemerintahannya.
Apabila kedua-dua pihak bertembung pada waktu pagi,
ia akan menjadi antara peperangan yang paling penting dalam sejarah Jepun.
Pada pagi pertempuran itu, Takeda mara
dan mengambil posisi serangan di rabung yang berdepan dengan kedudukan Oda.
Keadaan senyap sunyi, melainkan bunyi pergerakan kuda.
Katsuyori nampak kedudukan Oda, tapi…
pada ketika itu, dia kurang pasti apakah yang bakal dihadapinya.
Semua dah sedia? Serang!
Cuba bayangkan kamu askar Takeda,
kamu nampak musuh di depan, kamu menyerang.
Tembak!
Kamu mula dibedil peluru senapang lantak.
Kemudian anak panah berapi.
Serang!
Pemimpin kamu memberi semangat dan kamu tiba di halangan barisan pertama,
dan ada pengadang yang perlu kamu elak.
Sekarang!
Sementara itu, tembakan semakin kuat.
Anak panah mula mengenai sasaran.
Rakan seperjuangan di kiri kanan kamu terkena tembakan.
Satu-satunya cara untuk melaluinya ialah melepasi halangan
dan bertempur dengan musuh secara berdepan-depan.
Serang!
Katsuyori asyik kerah askarnya ke depan.
Selagi dia teruskan serangan berhadap itu,
gerakan selubungnya masih berpeluang untuk berjaya.
Terdapat peluru dan anak panah terbang di merata tempat.
Asap mengaburi pandangan, dan memedihkan mata.
Mereka dibedil dari tepi oleh serangan hebat
daripada askar berjalan kaki Oda yang menyerbu mereka.
Dengan lembing dan tombak mereka.
Tentera Takeda diserang habis-habisan.
Ini membuktikan bahawa rancangan Nobunaga adalah untuk menyedut
dan menahan mereka dalam zon membunuh.
Di ketika ini, Katsuyori enggan mengalah. Jadi dia hantar segerombolan askar lagi.
Ini berlaku tiga, empat, lima kali, dan ia membinasakan tentera Takeda.
Ia satu penyembelihan.
Teruskan!
Apabila hari semakin berlalu, semakin jelas buat pengikut puak Takeda,
yang mereka takkan menang.
Maka, ramai yang mula berpatah balik,
untuk berundur,
dan inilah saat paling bahaya dalam sebarang sejarah pertarungan manusia,
kerana apabila satu pihak berpaling dan mula melarikan diri,
ketika itulah pembunuhan sebenar bermula.
Tentulah Katsuyori tak mahu berundur. Dia komited untuk lawan atau mati.
Apabila tenteranya gugur,
Serang!
komander bawahannya merayu supaya dia lari,
hinggalah salah seorangnya meletakkan dia di atas kuda, mengasaknya ke utara,
dan Katsuyori dapat kembali ke tanahnya dengan segelintir angkatannya.
Sepanjang pertarungan tersebut,
seramai 10,000 orang askar Katsuyori maut di medan perang.
Ramai pemimpin Takeda…
jeneral yang telah lama berkhidmat untuk Shingen,
terbujur kaku bersama askar mereka.
Nagashino sering dilihat sebagai titik perubahan dalam sejarah dunia
kerana teknik tembakan berputar serentak Nobunaga.
Apa yang mengagumkan ialah susun atur Nobunaga untuk membangunkan rancangan ini,
untuk menggunakan halangan dengan cara tentera moden hari ini berlatih,
dan menyatukan semua ini dalam satu rancangan
yang direka untuk melenyapkan musuhnya.
Pertarungan Nagashino adalah kejayaan besar buat Nobunaga dan Ieyasu
kerana ia menghentam teruk
salah satu daripada tiga daimyo utama di timur yang masih ada,
dan yang paling hampir dengan kawasan Nobunaga.
Katsuyori mengalami trauma psikologi yang mendalam akibat kejadian ini…
Pergi sekarang.
…hinggakan inilah kali terakhir
dia keluar dari kawasan sendiri bersama angkatan tenteranya.
Ia ambil masa beberapa tahun lagi untuk hapuskan Takeda,
tapi boleh dikatakan, petandanya agak jelas.
Mereka tidak lagi dapat mengancam Nobunaga selepas kejadian di Nagashino.
Namun, walaupun ini adalah kemenangan besar untuk Ieyasu,
kejayaannya tergugat apabila dia mengetahui isterinya, Tsukiyama,
merancang untuk khianatinya.
Surat-surat ini telah ditemui.
Khabarnya, Nobunaga telah letakkan beberapa pengintip di kediaman Ieyasu.
Ini boleh dipercayai. Semua kediaman ada pengintip, baik kawan mahupun musuh.
Dan pembantu Cik Puan Tsukiyama dikatakan
telah menjumpai surat tersebut dan menyerahkannya kepada Oda Nobunaga.
Tak banyak bukti yang ada dan ia lebih kepada spekulasi,
tapi mereka tak boleh abaikan isu ini.
Oleh itu, Nobunaga mengarahkan Ieyasu untuk cari jalan penyelesaian.
Pergi.
Tokugawa Ieyasu perlu hapuskan Cik Puan Tsukiyama.
Lepaskan saya!
Jadi Ieyasu putuskan untuk usir dia.
Tapi jika dia masih hidup, mungkin dia akan buat lebih lagi.
Ieyasu fikir lebih dari itu.
Ieyasu mengesyaki anaknya mungkin akan cuba buat apa yang
anak yang dihormati dan taat patut buat untuk balas dendam bagi ibunya.
Jadi dia arahkan anaknya ditahan di dalam rumah.
Namun, setelah digesa oleh Nobunaga,
Ieyasu disuruh untuk memaksa anaknya bunuh diri.
Pada masa ini, Nobunaga ialah seorang hulubalang yang kuat
dan Ieyasu terpaksa akur.
Ieyasu juga perlu kekalkan perikatan itu. Ia sangat penting.
Jadi, walau apa pun yang dia fikir,
jika Nobunaga mengarahkannya untuk bunuh anaknya sendiri, dia terpaksa buat.
Ia perkara paling dahsyat yang dia diminta untuk lakukan,
dan ia memberi kesan kepada hubungannya dengan Nobunaga
buat sepanjang hidup mereka bersama.
Kemenangan di Nagashino menjadikan Nobunaga hulubalang paling berkuasa.
Sebahagian besar Jepun Tengah kini di bawah kawalannya.
Impiannya untuk menyatukan seluruh negara di bawah panjinya kini makin hampir.
Tapi ia perlukan pengorbanan.
Nobunaga semakin paranoid dan dia nampak musuh di mana-mana.
Pengkhianatan oleh Cik Puan Tsukiyama
hanya menambahkan ketakutan Nobunaga terhadap musuh di sekelilingnya,
sehinggakan dia merasa paranoid yang semua orang mahu membunuhnya.
Letakkan diri anda di tempat Nobunaga sebaik saja dia sedar akan hal ini.
Sesiapa yang bercucuk tanam, sesiapa yang berjalan di jalanan,
mana-mana pembantu rumah yang berkhidmat untuknya boleh meracun minumannya.
Ia membuatkan seseorang jadi serius apabila memikirkan dirinya tak selamat.
Malah, terdapat beberapa cubaan untuk membunuh Nobunaga.
Cubaan membunuh itu datang dari wilayah Iga.
Dan Wilayah Iga adalah antara wilayah terkecil di Sengoku Jepun.
Selama 150 tahun, rakyatnya telah menjaga diri mereka sendiri,
dan menghalang sebarang pencerobohan ke atas kawasan mereka.
Apabila berlawan,
mereka bergabung dalam komuniti sendiri ibarat sebuah tentera gerila.
Oleh itu, mereka telah menyerbu talian komunikasi Nobunaga selama beberapa tahun.
Mereka sangat mahir dalam teknik peperangan yang tak teratur,
maka inilah yang membawa kepada kemunculan legenda ninja Iga.
Terbukti bahawa mereka ibarat duri dalam daging buat Oda Nobunaga.
Mereka perlu dihapuskan dengan apa cara sekalipun.
Nobunaga tak boleh benarkan mereka wujud,
demi reputasi dan keselamatannya sendiri.
Sepatutnya ia mudah saja,
tapi rupanya ia salah satu kempen yang paling ganas dan berdarah
dalam kerjaya Nobunaga.
Terjemahan sari kata oleh Najaa